Kinders na hospitaal gehaas oor giftige gasseFoto: ER24 Minstens 33 kinders moes laat Saterdagmiddag na hospitale gehaas word nadat hulle glo giftige gasse by ŉ openbare swembad in Johannesburg ingeasem het. Chitra Bodasing-Harduth, woordvoerder van ER24, het gesê tussen die kinders, tussen die ouderdomme van ses en 16, is by die Zoo Lake-swembad in Johannesburg vir asemhalingsprobleme behandel. “Die kinders het glo die giftige gasse van suur wat in die swembadwater gegooi is, ingeasem,” het Bodasing-Harduth gesê. Sy het gesê die meeste van die kinders se toestand was nie ernstig nie, maar minstens 33 kinders is reeds na verskillende hospitale vervoer vir verdere behandeling. Paramedici is steeds op die toneel. ŉ Ondersoek sal gedoen word om die presiese besonderhede van die voorval vas te stel.